Simona Halep, care revine în competiţii la Miami Open după ce TAS i-a redus suspendarea pentru încălcări ale Programului Anti-Doping în Tenis, face parte din echipa României care va înfrunta în aprilie Ucraina, în calificările pentru turneul final al Billie Jean King Cup.
De cealaltă parte, Ucraina mizează pe Elina Svitolina, Lesia Tsurenko, Liudmila Kichenok şi Nadiia Kichenok.
Confruntarea va avea loc în 12-13 aprilie, în Fernandina Beach, în SUA.
Ultima apariție datează din luna aprilie 2019, când România a fost învinsă cu 3-2 de Franța, la Rouen, în semifinalele Fed Cup, tricolorele ratând o ocazie istorică de a juca finala competiției. Simona Halep și-a câștigat ambele meciuri de simplu (Mihaela Buzărnescu și Irina Begu au pierdut) și a evoluat inclusiv în meciul decisiv de dublu, alături de Monica Niculescu.